Deild : Iðnaðarverkfræði , vélaverkfræði og tölvunarfræðideild . Umsjónarkennari : Fjóla Jónsdóttir , prófessor við Iðnaðarverkfræði , vélaverkfræði og tölvunarfræðideild . Leiðbeinendur : Björn Margeirsson , dósent við Iðnaðarverkfræði , vélaverkfræði og tölvunarfræðideild og rannsóknarstjóri Sæplasts / Tempra . Sigurjón Arason , prófessor við Matvæla - og næringarfræðideild Háskóla Íslands og yfirverkfræðingur hjá Matís . Prófdómari : Gísli Kristjánsson , framleiðslustjóri hjá Brim . Markmið verkefnisins var að skoða áhrif krapaíss og tímabundinnar kæli - og frostgeymslu á hitastig í þorski í fersk fiskvinnslu . Ófullnægjandi hitastýring í fersks fisks kælikeðju hefur mikil áhrif á gæði afurðar . Það skiptir því miklu máli að kælikeðjan sé óslitin frá veiði til neytenda til að viðhalda gæðum . Því þarf að forkæla afurðina hratt og örugglega niður að geymsluhitastigi og viðhalda því . Hitastig afurðar , kælimiðils og vinnslusalar voru kortlögð og tvær forkælitilraunir framkvæmdar . Fyrri tilraunin gekk út á að setja þorskhnakka í ker með krapaís og sú síðari gekk út á að geyma fullunna afurð í pakkningu inn í kæli og frysti . Niðurstöður sýndu að hitastigið í afurðinni þegar henni er pakkað var of hátt miðað við ráðlagt geymsluhitastig fersks þorsks . Forkælitilraunirnar mynduðu hitaprófíla sem sýndu áhrif kæliaðferðarinnar sem hægt væri að nota til viðmiðunar við að ná réttu hitastigi afurðarinnar . Lokaniðurstöður eru þær að með því að forkæla afurðina stöðugt niður að skilgreindu geymsluhitastigi er hægt að bæta kælikeðjuna og auka gæði afurðarinnar .